# Príkaz ministra č. 35/2021 o postupe pri zrušení Slovenskej pedagogickej knižnice

# a jej zlúčení s Metodicko-pedagogickým centrom

Gestorský útvar: Odbor podpory rezortných organizácií Č. spisu: 2021/19149:1-B2620

Minister školstva, vedy výskumu a športu (ďalej len „minister“) podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz ministra:

### Úvodné ustanovenie

Týmto príkazom ministra sa ustanovuje postup pri zrušení Slovenskej pedagogickej knižnice (ďalej len „SPK“) a jej zlúčenie s Metodicko-pedagogickým centrom (ďalej len „MPC“) na účel racionalizácie a zefektívnenia činnosti  priamo riadených organizácií Ministerstva školstva, vedy výskumu a športu Slovenskej republiky (ďalej len „ministerstvo školstva“).

### Ukladacie opatrenia

(1) Z dôvodu podľa článku 1 **určujem termín zrušenia SPK dňom 31. októbra 2021 bez likvidácie zlúčením s MPC odo dňa 1. novembra 2021.**

(2) Na zabezpečenie článku 1 ukladám nasledujúce úlohy:

* + 1. **Požiadať Ministerstvo financií Slovenskej republiky (ďalej len „ministerstvo financií“) o predchádzajúci písomný súhlas so zrušením SPK a jej zlúčením s MPC.**

Zodpovední: GR SR v spolupráci s GR SLP a R OPRO

Termín: 30. 09. 2021

* + 1. **Predložiť návrh rozhodnutia o zrušení SPK a jej zlúčením s MPC ministrovi.**

Zodpovední: GR SLP v spolupráci s GR KGTSÚ a R OPRO

Termín: 15. 10. 2021

* + 1. **V systéme RIS – MÚR zabezpečiť presun rozpočtu príjmov a výdavkov zo zrušenej SPK na MPC.**

Zodpovedná: GR SR

Termín: 08. 11. 2021

* + 1. **Vykonať analýzu kompletnej agendy SPK a na jej základe ministrovi predložiť návrh na postúpenie jej agendy na MPC.**

Zodpovední:  GR MPC, R SPK, v spolupráci  s R OPRO

Termín: 15. 10. 2021

* + 1. **Uzatvoriť memorandum o spolupráci medzi SPK a MPC v činnostiach smerujúcich k zlúčeniu SPK s MPC.**

Zodpovední: GR MPC, R SPK

Termín: 15. 10. 2021

* + 1. **Pripraviť návrh zmien zriaďovacej listiny a štatútu MPC v nadväznosti na zlúčenie SPK s MPC.**

Zodpovední: GR MPC v spolupráci s R SPK, GR SLP a R OPRO,

Termín: 15. 10. 2021

* + 1. **Pripraviť zmenu organizačnej štruktúry MPC a organizačného poriadku MPC v nadväznosti na zlúčenie SPK s MPC.**

Zodpovední: GR MPC v spolupráci s R SPK

Termín: 15. 10. 2021

* + 1. **Postúpiť dokumenty súvisiace so zrušením SPK a jej zlúčením s MPC príslušným organizačným útvarom ministerstva školstva.**

Zodpovední:  R OPRO a GR MPC

Termín: 15. 10. 2021

* + 1. **Pripraviť podklady súvisiace s prechodom práv a povinností z pracovno-právnych vzťahov zamestnancov SPK na MPC, vrátane návrhu na zmeny záväzných ukazovateľov počtu zamestnancov a limitu miezd a rozpočtových opatrení z toho vyplývajúcich.**

Zodpovední: GR MPC v spolupráci s R SPK, GR SR a R OPRO

Termín: 15. 10. 2021

* + 1. **Zabezpečiť inventarizáciu majetku SPK podľa zákona č. 431/2002 Z. z. o účtovníctve v znení neskorších predpisov a pripraviť delimitačný protokol.**

Zodpovední: GR MPC, R SPK v spolupráci s GR SR, R OMA

Termín: do 15. 10. 2021

**k)** **Pripraviť podklady súvisiace s prechodom záväzkov a pohľadávok týkajúcich sa majetku a predložiť prehľad existujúcich zmluvných vzťahov k nehnuteľnému a hnuteľnému majetku štátu v správe SPK a prehľad rozpočtových opatrení z toho vyplývajúcich**

Zodpovední: GR MPC, R SPK v spolupráci s GR SR, R OMA

Termín: do 15. 10. 2021

**l) Zabezpečiť zrušenie SPK ako klienta Štátnej pokladnice (ďalej ako „ŠP“) a oznámiť ŠP nástupnícke účty, na ktoré budú poukazované finančné prostriedky po zrušení účtov SPK ako klienta ŠP.**

Zodpovední: R SPK, GR MPC v spolupráci s GR SR

Termín: bezodkladne po vykonaní delimitácie rozpočtu SPK do MPC

**m) Zostaviť mimoriadnu účtovnú závierku k 31. októbru 2021.**

Zodpovední: GR MPC, R SPK v spolupráci s GR SR

Termín: do 30. 11. 2021

**n) Zostaviť odsúhlasovací formulár a konsolidačný balík k 31. októbru 2021 za zrušenú SPK**

Zodpovední: GR MPC, R SPK, v spolupráci s GR SR, R OMA a R OPRO

Termín: do 30. 11. 2021

**o) Predložiť správu o výsledkoch rozboru hospodárenia SPK k 31. októbru 2021.**

Zodpovední: GR MPC, R SPK

Termín: do 30. 11. 2021

**p) Oznámiť ministerstvu financií zrušenie SPK**

Zodpovední: GR SR v spolupráci s GR SLP a R OPRO

Termín: do 7 dní od zrušenia SPK, t. j. do 05. 11. 2021

**q) Predložiť správu o zrušení SPK a jej zlúčení s MPC.**

Zodpovední: GR MPC v spolupráci s R OPRO

Termín: do 31. 12. 2021

**r) Pripraviť zmenu organizačného poriadku ministerstva školstva v súvislosti so zrušením SPK a jej zlúčením s MPC.**

Zodpovední: R OPRO v spolupráci s GR OÚ

Termín: do 31. 10. 2021

### Účinnosť

Tento príkaz nadobúda účinnosť dňa 30. septembra 2021.

**minister**